![](data:application/x-msmetafile;base64,)

**R E P U B L I K A H R V A T S K A**

**KRAPINSKO – ZAGORSKA ŽUPANIJA**

**UPRAVNI ODJEL ZA OPĆU UPRAVU**

**I IMOVINSKO – PRAVNE POSLOVE**

KLASA: UP/I-943-04/20-01/366

URBROJ: 2140/01-14-02-06-21-9

Zlatar, 21. siječnja 2021.

Krapinsko – zagorska županija, Upravni odjel za opću upravu i imovinsko – pravne poslove, postupajući po prijedlogu Zagorskog vodovoda d.o.o. za javnu vodoopskrbu i odvodnju, Zabok, K.Š. Gjalskog 1, u postupku nepotpunog izvlaštenja nekretnine označene kao **k.č.br. 905/5 k.o Konjščina**, radi gradnje spojnog kanala fekalne kanalizacije od novog kanala D-24 do novog kolektora K1 uz prugu, temeljem odredbi članka 34. stavka 1. Zakona o općem upravnom postupku („Narodne novine“ br. 47/09), d o n o s i

**Z A K L J U Č A K**

I. **Nepoznatim osobama: Valeku Bedekoviću, Galovec, Terezi Bedeković, Galovec, Rudolfu Bedekoviću, Zagreb, Zvjezdani Bedeković, Zagreb, Dragici Bedeković, Galovec sada: Kustošija, Terezi Bedeković, Zagreb, Vlaška 82/II, Ankici Bedeković – Sorić, Zagreb, Vrbani, Siječanjska 13** i **Franji Bedekoviću, Zagreb, Kuzmaničeva 3 te nepoznatim nasljednicima iza pokojnog Valenta Bedekovića, Galovec 6** imenuje se privremeni zastupnik u osobi odvjetnika **Josipa Petrovića iz Zlatara, Kaštelska 4**, radi zaštite njihovih prava i interesa.

II. Privremeni zastupnik zastupat će osobe iz točke I. izreke u postupku nepotpunog izvlaštenja nekretnine označene kao **k.č.br. 905/5 k.o Konjščina**, radi gradnje spojnog kanala fekalne kanalizacije od novog kanala D-24 do novog kolektora K1 uz prugu.

III. Poziva se privremeni zastupnik prihvatiti povjerene mu dužnosti te ih u svemu savjesno i po zakonu obavljati.

IV. Ovlast privremenog zastupnika prestaje kad se stranka ili osoba ovlaštena za njezino zastupanje pojavi u postupku.

V. Privremeni zastupnik iz točke I. izreke ima pravo na nagradu i naknadu troškova ukoliko u roku od 30 dana od dana poduzimanja tražene radnje podnese zahtjev sa priloženim troškovnikom ovom Upravnom odjelu, u protivnom gubi to pravo.

VI. Troškove zastupanja privremenog zastupnika snosi predlagatelj Zagorski vodovod d.o.o. za javnu vodoopskrbu i odvodnju, Zabok, K.Š. Gjalskog 1.

**O b r a z l o ž e n j e**

Kod ovog Upravnog odjela vodi se postupak nepotpunog izvlaštenja nekretnine označene kao k.č.br. 905/5 k.o. Konjščina, oranica Doma u Krapini, površine 1711 m2, upisana u zk. ul. broj 432 k.o. Konjščina na ime suvlasnika Bedeković Valent, Galovec 6, u 72/360 dijela, Bedeković Valek, Galovec, u 18/360 dijela, Bedeković Tereza, Galovec, u 10/360 dijela, Bedeković Rudolf, Zagreb, u 10/360 dijela, Bedeković Zvjezdana, Zagreb, u 90/360 dijela, Bedeković Dragica, Galovec Sada: Kustošija, u 10/360 dijela, Bedeković Tereza, Zagreb, Vlaška 82/II, u 60/360 dijela, Bedeković Gordana, Konjščina, Galovec 38, u 45/360 dijela, Petrović Dragica, Kraljevica, Carovo C., u 45/360 dijela, u katastarskom operatu upisana u posjedovni list broj 24 k.o. Konjščina na ime posjednika Bedeković Verona, ud. Vida, Galovec, Galovec 8 (dio površine 428 m2), u posjedovni list broj 513 k.o. Konjščina na ime posjednika Bedeković Franjo, Mirko, Zagreb, Kuzmaničeva 3 (dio površine 429 m2), u posjedovni list broj 2013 k.o. Konjščina na ime posjednika Pavlić Barica, Galovec, Galovec 43 (dio površine 429 m2), u posjedovni list broj 2923 k.o. Konjščina na ime posjednika Bedeković Mirica, Konjščina, Ivice Gluhaka 17, u 1/3 dijela, Bedeković Ivan, Zagreb, Rujanska 7, u 1/3 dijela i Bedeković – Sorić Ankica, Zagreb, Siječanjska 13 u 1/3 dijela (dio površine 425 m2) - u površini služnosti od 18,5 m2 **–** trasa kanalizacije prolazi duž jugoistočnog dijela predmetne parcele u smjeru sjeveroistok – jugozapad u dužini 9.25 m i širini trase 2 m na udaljenosti cca 2.5 – 2.8 m od jugoistočne međe, po prijedlogu Zagorskog vodovoda d.o.o. za javnu vodoopskrbu i odvodnju, Zabok, K.Š. Gjalskog 1.

U toku postupka, dostava pismena je za Valeka Bedekovića, Galovec, Terezu Bedeković, Galovec, Rudolfa Bedekovića, Zagreb, Zvjezdanu Bedeković, Zagreb, Dragicu Bedeković, Galovec sada: Kustošija izvršena putem Oglasne ploče zbog nedovoljne adrese, za Terezu Bedeković, Zagreb, Vlaška 82/II, Ankicu Bedeković – Sorić, Zagreb, Vrbani, Siječanjska 13 iFranju Bedekovića, Zagreb, Kuzmaničeva 3 dostava poziva vratila se s naznakom „primatelj nepoznat“, a za Valenta Bedekovića, Galovec 6 dostava poziva se vratila s naznakom „primatelj umro“. Budući da ovaj Upravni odjel uvidom u službene evidencije koje se vode kod ovog Upravnog odjela (državne matice) nije uspio utvrditi identitet osoba navedenih u točki I. izreke ovog zaključka, valjalo im je imenovati privremenog zastupnika radi zaštite njihovih prava i interesa u predmetnom postupku izvlaštenja.

Odredbom članka 34. stavka 1. Zakona o općem upravnom postupku propisano je da kad postupovno nesposobna stranka nema zakonskog zastupnika ili se neka radnja u postupku treba hitno poduzeti protiv osobe koje prebivalište, boravište ili sjedište nije poznato, a koja nema opunomoćenika, takvoj stranci službena će osoba zaključkom odrediti privremenog zastupnika. Stavkom 3. istog članka propisano je da kad je stranka nepoznata, zaključak o određivanju privremenog zastupnika objavit će se u službenom glasilu, na oglasnoj ploči i na internetskoj stranici javnopravnog tijela ili na drugi prikladan način. Ovlast privremenog zastupnika prestaje kad se stranka ili osoba ovlaštena za njezino zastupanje pojavi u postupku, odnosno ako stranka u pisanom obliku odredi osobu ovlaštenu za zastupanje. Stavkom 5. istog članka propisano je da privremeni zastupnik sudjeluje u postupku, odnosno obavlja radnje za koje je određen dok ne bude utvrđena osoba ovlaštena za zastupanje stranke, odnosno dok se ne obave radnje za koje je određen.

Odredbom članka 12. Zakona o izvlaštenju i određivanju naknade propisano je da su poslovi izvlaštenja od interesa za Republiku Hrvatsku, a postupci izvlaštenja su hitni postupci.

Odredbom članka 162. Zakona o općem upravnom postupku propisan je način i uvjeti ostvarivanja prava na nagradu i naknadu troškova osobama koje sudjeluju u postupku.

Točka VI. izreke ovog zaključka temelji se na odredbi članka 38. stavka 1. Zakona o izvlaštenju i određivanju naknade.

Sukladno svemu iznesenom, a uvažavajući činjenicu važnosti projekta i činjenicu da je postupak izvlaštenja po svom karakteru hitan, odlučeno je kao u izreci zaključka.

**Uputa o pravnom lijeku:**

Protiv ovog zaključka ne može se izjaviti žalba, ali se može pobijati žalbom protiv rješenja kojim se rješava o upravnoj stvari (članak 77. stavak 5. Zakona o općem upravnom postupku).

Samostalna upravna referentica za

imovinsko – pravne poslove

Gordana Vučković Novosel, mag. iur.

DOSTAVITI:

1. Zagorski vodovod d.o.o. za javnu vodoopskrbu i odvodnju, Zabok, K.Š. Gjalskog 1– AR,

2. Odvjetnik Josip Petrović, Zlatar, Kaštelska 4 – AR,

3. Oglasna ploča,

4. Internetska stranica Krapinsko – zagorske županije,

5. Spis predmeta.